钦定古今图书集成/明伦汇编/官常典/第099卷 > 崇简王见泽
## 钦定古今图书集成/明伦汇编/官常典/第099卷 > 崇简王见泽

按《明外史》本传：“崇王见泽，英宗第六子。母仁寿皇后，
生于南宫。天顺元年封，成化十年，就藩汝宁，故秀邸
也。弘治中，皇太后春秋高，思一见王，帝驰敕召之。礼
部尚书倪岳言：‘数年来，三王之国，道路供亿，民力殚
竭。崇王复来，往返劳费。兼水溢旱蝗，舟车所经，恐有
他虞。亲王入朝，虽有故事，自洪宣来已鲜举行。英宗
复辟，襄王奉诏来朝。虽笃敦叙之恩，实塞疑谗之隙，
非故事也’。”大学士徐溥亦言：“先皇帝奉养太后，圣孝
纯笃。临御二十年，崇府诸王未尝轻召。今即崇王奉
诏来朝，一慰太后愿见之心，欲别则难免眷恋，既去
必倍增忧思。他日上廑，圣虑，所未敢言。”帝重违太后
意，不允。既而言官交章及之，乃已。弘治十八年薨，谥
曰“简王。”子祐樒嗣，正德六年薨，谥曰“靖王。”子厚燿嗣，
嘉靖十六年薨，谥曰“恭王。”三王并有贤名，而靖王尤
孝友。子载境嗣，三十六年薨，谥曰“庄王。”子翊𨰜嗣，万
历三十八年薨，谥曰“端王。”世子常。先卒。弟《南阳王
常》。封世子亦先卒，《常》。子《由樻》嗣。